stanford-oval/wikipedia huggingface dataset:
ยุทธการที่เคียฟ (ค.ศ. 1943)

สำหรับยุทธการที่เคียฟครั้งที่หนึ่ง ดูที่ ยุทธการที่เคียฟ (ค.ศ. 1941)
| ด ค กแนวรบด้านตะวันออก |
| --- | --- |
 ค.ศ. 1941 บาร์บารอสซา แบรสต์  เบียวิสตอค–มินสค์  ระไซนี  โบรดี  เบสซาเรเบีย  ภัยพิบัติทาลลินน์  เลนินกราด  สโมเลนสค์ครั้งที่ 1  ฮาร์คอฟครั้งที่ 1  อูมัญ  โอเดสซา  เคียฟครั้งที่ 1  เซวัสโตปอล  รอสตอฟ  มอสโก  เคียร์ช  ฟินแลนด์ ค.ศ. 1942 ลูย์บัน  รเจฟ  โทโรเปตส์และฮอล์ม  เดเมียนสค์  ฮอล์มพ็อกเกต  เวลีคีเยลูคี  รเจฟ ฤดูร้อน 1942  ฮาร์คอฟครั้งที่ 2  สีน้ำเงิน  คอเคซัส  สตาลินกราด ยูเรนัส  มาร์ส  พายุฤดูหนาว  ลิตเติลแซเทิร์น ค.ศ. 1943 ไทดัลเวฟ  ฮาร์คอฟครั้งที่ 3  คูสค์  ฮาร์คอฟครั้งที่ 4  สโมเลนสค์ครั้งที่ 2  นีเปอร์ตอนล่าง  เคียฟครั้งที่ 2 ค.ศ. 1944 นีเปอร์และคาร์เพเทียน  เลนินกราดและนอฟโกรอด  คอร์ซุน-เชฟเชนคอฟสกี  นาร์วา  หย่อมฮูเบอ  ไครเมีย  ยาช–คีชีเนฟ  คาเรเลีย  บากราติออน  ลวอฟและซานโดเมียร์ซ  ดอพเพลคอพฟ์  ยาช–คีชีเนฟครั้งที่ 2  บอลติก  ริกา  ทาลลินน์  มูนซุนด์  เมเมล  แดแบร็ตแซ็น  ช่องดูกลา  เบลเกรด  เพ็ตซาโมและคิร์เคเนส  เคอร์ลันด์  ฮังการี บูดาเปสต์ ค.ศ. 1945 วิสตูลาและโอเดอร์  พอซนาน  ปรัสเซียตะวันออก  เคอนิชส์แบร์ค  ไฮลีเกนไบล์  ซัมลันด์  พอเมอเรเนียตะวันออก  คอลเบิร์ก  โซลสติส  ไซลีเชีย  เบรสเลา  ทะเลสาบบอลอโตน  เวียนนา  ที่ราบสูงซีโลว์  ฮัลเบอ  เบอร์ลิน  เชโกสโลวาเกีย การสงครามทางเรือ: ทะเลบอลติก  ทะเลดำ  มหาสมุทรอาร์กติก 
| ด ค กแนวรบด้านตะวันออก |
| --- | --- |
 ค.ศ. 1941 บาร์บารอสซา แบรสต์  เบียวิสตอค–มินสค์  ระไซนี  โบรดี  เบสซาเรเบีย  ภัยพิบัติทาลลินน์  เลนินกราด  สโมเลนสค์ครั้งที่ 1  ฮาร์คอฟครั้งที่ 1  อูมัญ  โอเดสซา  เคียฟครั้งที่ 1  เซวัสโตปอล  รอสตอฟ  มอสโก  เคียร์ช  ฟินแลนด์ ค.ศ. 1942 ลูย์บัน  รเจฟ  โทโรเปตส์และฮอล์ม  เดเมียนสค์  ฮอล์มพ็อกเกต  เวลีคีเยลูคี  รเจฟ ฤดูร้อน 1942  ฮาร์คอฟครั้งที่ 2  สีน้ำเงิน  คอเคซัส  สตาลินกราด ยูเรนัส  มาร์ส  พายุฤดูหนาว  ลิตเติลแซเทิร์น ค.ศ. 1943 ไทดัลเวฟ  ฮาร์คอฟครั้งที่ 3  คูสค์  ฮาร์คอฟครั้งที่ 4  สโมเลนสค์ครั้งที่ 2  นีเปอร์ตอนล่าง  เคียฟครั้งที่ 2 ค.ศ. 1944 นีเปอร์และคาร์เพเทียน  เลนินกราดและนอฟโกรอด  คอร์ซุน-เชฟเชนคอฟสกี  นาร์วา  หย่อมฮูเบอ  ไครเมีย  ยาช–คีชีเนฟ  คาเรเลีย  บากราติออน  ลวอฟและซานโดเมียร์ซ  ดอพเพลคอพฟ์  ยาช–คีชีเนฟครั้งที่ 2  บอลติก  ริกา  ทาลลินน์  มูนซุนด์  เมเมล  แดแบร็ตแซ็น  ช่องดูกลา  เบลเกรด  เพ็ตซาโมและคิร์เคเนส  เคอร์ลันด์  ฮังการี บูดาเปสต์ ค.ศ. 1945 วิสตูลาและโอเดอร์  พอซนาน  ปรัสเซียตะวันออก  เคอนิชส์แบร์ค  ไฮลีเกนไบล์  ซัมลันด์  พอเมอเรเนียตะวันออก  คอลเบิร์ก  โซลสติส  ไซลีเชีย  เบรสเลา  ทะเลสาบบอลอโตน  เวียนนา  ที่ราบสูงซีโลว์  ฮัลเบอ  เบอร์ลิน  เชโกสโลวาเกีย การสงครามทางเรือ: ทะเลบอลติก  ทะเลดำ  มหาสมุทรอาร์กติก 
ยุทธการที่เคียฟครั้งที่สอง เป็นปฏิบัติการเชิงยุทธศาสตร์สามด้านโดยกองทัพแดงและเป็นหนึ่งในปฏิบัติการของการโจมตีโต้กลับโดยกองทัพเวร์มัคท์ซึ่งเกิดขึ้นในระหว่างวันที่ 3 ตุลาคม ถึงวันที่ 22 ธันวาคม ค.ศ. 1943
ภายหลังจากยุทธการที่เคิสก์,กองทัพแดงได้เริ่มปฏิบัติการรุกเบลโกรอด-คาร์คอฟ,ในการผลักดันกองทัพกลุ่มตอนใต้ของเยอรมันภายใต้การบัญชาการของเอริช ฟอน มันชไตน์ให้กลับไปยังแม่น้ำนีเปอร์ กองบัญชาการสูงสุดของโซเวียต,ได้สั่งให้แนวรบส่วนกลางและแนวรบโวโรเนชในการบังคับให้ก้าวข้ามนีเปอร์ เมื่อครั้งนี้ได้ประสบความสำเร็จในเดือนตุลาคม,ความพยายามได้ส่งมอบไปยังแนวรบยูเครนที่ 1 ด้วยได้รับการสนับสนุนจากแนวรบยูเครนที่ 2 แนวรบยูเครนที่ 1 ภายใต้การบัญชาการโดยนิโคไล วาตูติน สามารถรักษาหัวสะพานทางเหนือและใต้ของเคียฟ
แหล่งข้อมูลอื่น

Radey, Jack, Bongard, David, O'Connor, Dave, Fire Brigade: The Battle for Kiev 1943, Panther Games Pty.Ltd., Canberra, 1988
มินาโมโตะ โนะ โยริโตโมะ

| มินาโมโตะ โยริโตโมะ 源頼朝 |
| --- | --- |

ปฐมโชกุนแห่งคามากูระ
พ.ศ. 1735 - 1742
ระยะเวลา: 7 ปี
ก่อนหน้า: ตำแหน่งใหม่
ถัดไป: มินาโมโตะ โนะ โยริอิเอะ
ข้อมูลส่วนบุคคล
เกิด: 9 พฤษภาคม ค.ศ. 1147(1147-05-09)
อสัญกรรม: 9 กุมภาพันธ์ ค.ศ. 1199 (51 ปี 276 วัน)
บิดา: มินาโมโตะ โนะ โยชิโตโมะ
มารดา: ฟูจิวาระ ซูเอโนริ แห่งมูซูเมะ
มิได: ภริยาเอก: โฮโจ มาซาโกะ   อดีตภริยาเอก: เจ้าหญิงยาเอะ   สนม: คาเมโนมาเอะ, ไดชิน โนะสึโบเนะ, โทเนโนะสึโบเนะ
บุตร-ธิดา: มินาโมโตะ โนะ โยริอิเอะ   มินาโมโตะ โนะ ซาเนโตโมะ

ตระกูล: มินาโมโตะ
ด ค ก
มินาโมโตะ โนะ โยริโตโมะ หรือ โยริโตโมะแห่งมินาโมโตะ (ญี่ปุ่น: 源 頼朝; โรมาจิ: Minamoto no Yoritomo หรือ Minamoto Yoritomo) เป็นผู้ก่อตั้งรัฐบาลโชกุนคามากูระ และดำรงตำแหน่งโชกุนตั้งแต่ ค.ศ. 1192–1199
ประวัติ

มินาโมโตะ โนะ โยริโตโมะ เกิดเมื่อ ค.ศ. 1147 ที่เมืองอัตสึตะ แคว้นโอวาริ ใกล้กับนครนาโงยะ จังหวัดไอจิในปัจจุบัน โยะริโตะโมะเกิดในตระกูลเซวะเง็นจิ (清和源氏) หรือตระกูลคะวะชิเง็นจิ (河内源氏) ซึ่งเป็นตระกูลซะมุไรที่มีชื่อเสียงและผลงานอย่างมากในสมัยเฮอัง โยะริโตะโมะเป็นบุตรชายคนที่สามของมินะโมะโตะ โนะ โยะชิโตะโมะ (源義朝) ซึ่งเป็นโทเรียว หรือประมุขแห่งตระกูลเซวะเง็นจิ ซึ่งเกิดกับนางยุระ-โงเซ็ง (由良御前) ภรรยาเอกของโยะชิโตะโมะ ซึ่งเป็นบุตรสาวของฟุจิวะระ โนะ ซุเอะโนะริ (藤原季範) นางยุระเป็นนางสนองพระโอษฐ์ในองค์หญิงมุเนะโกะ พระธิดาในจักรพรรดิโทะบะ โยะริโตะโมะเมื่อแรกเกิดได้รับชื่อว่า โอะนิมุชะ (鬼武者) มีพี่ชายต่างมารดาจำนวนสองคนได้แก่ มินะโมะโตะ โนะ โยะชิฮิระ (源義平) และ มินะโมะโตะ โนะ โทะโมะนะงะ (源朝長) มีน้องชายต่างมารดาอีกหกคน ที่เหลือรอดเติบโตขึ้นเป็นผู้ใหญ่ได้แก่ มินะโมะโตะ โนะ โนะริโยะริ (源範頼) และมินะโมะโตะ โนะ โยะชิสึเนะ (源義経) และมีน้องสาวมารดาเดียวกันคือ นางโบมง-ฮิเมะ (坊門姫) เมื่อเติบโตขึ้นโอะนิมุชะจึงเข้าพิธีเง็มปุกุได้รับชื่อว่า โยะริโตะโมะ
ประวัติ > กบฏโฮเง็ง

ใน ค.ศ. 1156 ความขัดแย้งในราชสำนักได้ปะทุเกิดเป็นสงครามกลางเมือง เมื่ออดีตจักรพรรดิโทะบะ และพระราชโอรสของพระองค์ จักรพรรดิโกะ-ชิระกะวะ ทรงสนับสนุน ไทระ โนะ คิโยะโมะริ (สมาชิกตระกูลไทระ) และ ฟุจิวะระ โนะ ทะดะซะเนะ บุตรชายของฟุจิวะระ โนะ ทะดะมิชิ ผู้สำเร็จราชการ ในขณะที่อดีตจักรพรรดิซุโตะกุ สนับสนุนบุตรชายของทะดะซะเนะ ฟุจิวะระ โนะ โยะรินะงะ ซึ่งสงครามกลางเมืองนี้รู้จักกันในชื่อ กบฏโฮเง็ง (保元の乱 โฮเง็ง โนะ รัง)
ความขัดแย้งทำให้ตระกูลมินะโมะโตะถูกแยกออกเป็นสองฝ่าย คือทะเมะโยะชิ ประมุขของตระกูลก็ตัดสินใจที่จะอยู่ฝ่ายอดีตจักรพรรดิซุโตะกุ ในขณะที่บุตรชายของเขา โยะชิโตะโมะเลือกที่จะอยู่ข้าง อดีตจักรพรรดิโทะบะ และจักรพรรดิโกะ-ชิระกะวะ ซึ่งท้ายที่สุดแล้ว ฝ่ายของจักรพรรดิโกะ-ชิระกะวะก็ได้รับชัยชนะ และอดีตจักรพรรดิซุโตะกุก็ถูกกักบริเวณ ในการนี้ ฟุจิวะระ โนะ โยะรินะงะได้รับบาดเจ็บสาหัสในการรบ และทะเมะโยะชิถูกประหารชีวิต ดังนั้นแล้ว โยะชิโตะโมะจึงได้ขึ้นเป็นประมุขของตระกูลมินะโมะโตะ ในขณะที่โยะริโตะโมะก็กลายเป็นทายาทของตระกูล
ประวัติ > กบฏเฮจิ

โยะริโตะโมะเริ่มเข้ารับราชการเมื่ออายุได้สิบสองปีใน ค.ศ. 1158 เป็นทหารองค์รักษ์ในพระราชวัง ในค.ศ. 1159 นางยุระผู้เป็นมารดาได้เสียชีวิตลง ในปีเดียวกันนั้นเองได้เกิดความขัดแย้งขึ้นระหว่างตระกูลเซวะเง็นจิ ซึ่งนำโดยมินะโมะโตะ โนะ โยะชิโตะโมะ กับตระกูลอิเซะเฮชิ (伊勢平氏) หรือตระกูลไทระซึ่งนำโดย ไทระ โนะ คิโยะโมะริ (平清盛) เรียกว่า กบฏเฮจิ (平治の乱) โยะริโตะโมะได้เข้าร่วมรบกับบิดาและพี่ชายทั้งสองของตน จนกระทั่งทัพของตระกูลมินะโมะโตะถูกหลอกล่อให้ไปติดกับดักที่โระกุฮะระและถูกตีแตกพ่ายไป โยะริโตะโมะจึงหลบหนีเข้าป่าร่วมกับบิดาและพี่ชายทั้งสอง ปรากฏว่าโทะโมะนะงะบาดเจ็บสาหัสและถูกบิดาสังหาร โยะชิโตะโมะผู้เป็นบิดาถูกข้ารับใช้คนสนิทสังหาร โยะชิฮิระถูกจับกุมและประหารชีวิต ส่วนโยะริโตะโมะหลงทางอยู่ในป่าผู้เดียวและถูกจับกุมในเวลาต่อมา แต่ด้วยคำขอของนางอิเกะ-โนะ-เซ็นนิ (池禅尼) มารดาเลี้ยงของไทระ โนะ คิโยะโมะริ โยะริโตะจึงได้รับการไว้ชีวิต เนื่องจากโยะริโตะโมะมีลักษณะคล้ายคลึงกับไทระ โนะ อิเอะโมะริ (平家盛) บุตรชายของนางอิเกะที่เสียชีวิตไปแล้ว ในค.ศ. 1160 เมื่ออายุ 14 ปี โยะริโตะโมะจึงถูกเนรเทศไปยังฮิรุงะชิมะ (蛭ヶ小島) แคว้นอิซุ (伊豆) ในจังหวัดชิซุโอะกะในปัจจุบัน
ประวัติ > ถูกเนรเทศ

โยะริโตะโมะใช้ชีวิตช่วงวัยรุ่นที่แคว้นอิซุ อยู่ภายใต้ความดูแลของอิโต ซุเกะชิกะ (伊東祐親) โดยมีแม่นมคือนางฮิกิ-โนะ-อะมะ (比企尼) และมีข้ารับใช้คนสนิทคือ โทกุโร่ (藤九郎) หรือต่อมาได้รับชื่อว่า อะดะชิ โมะรินะงะ (安達盛長) ครั้งหนึ่งในขณะที่อิโต ซุเกะชิกะ เดินทางไปยังเมืองเคียวโตะ โยะริโตะโมะได้แอบลักลอบมีความสัมพันธ์กับนางยะเอะ-ฮิเมะ (八重姫) บุตรสาวของซุเกะชิกะ จนนางยะเอะคลอดบุตรชายชื่อว่า ชิซึรุ-มะรุ (千鶴丸) เมื่อซุเกะชิกะกลับมาแคว้นอิซุพบว่าบุตรสาวของตนมีบุตรกับโยะริโตะโมะก็กลัวว่าตนจะถูกตระกูลไทระลงโทษ จึงนำเด็กทารกไปโยนทิ้งน้ำเสียชีวิตไปเสีย และวางแผนลอบสังหารโยะริโตะโมะ เมื่อทราบข่าวโยะริโตะโมะจึงหลบหนีออกจากที่พักย้ายไปอยู่ในความดูแลของโฮโจ โทะกิมะซะ (北条時政) ซึ่งเป็นผู้ปกครองแคว้นอิซุ ฝ่ายนางยะเอะซึ่งถูกบิดาย้ายให้ไปอยู่ที่อื่นเมื่อทราบว่าโยะริโตะโมะมีภรรยาใหม่เกิดความน้อยใจจึงกระโดดน้ำเสียชีวิต
ในขณะที่โฮโจ โทะกิมะซะเดินทางไปยังเมืองเคียวโตะ โยะริโตะโมะได้ลักลอบมีความสัมพันธ์กับนางโฮโจ มะซะโกะ (北条政子) บุตรสาวของโทะกิมะซะ เมื่อกลับมาจากเมืองเคียวโตะโทะกิมะซะค้นพบว่าบุตรสาวของตนมีความสัมพันธ์กับโยะริโตะโมะก็โกรธมาก โยะริโตะโมะจึงหลบหนีไปกับนางมะซะโกะจนกระทั่งโทะกิมะซะสามารถยอมรับได้ในที่สุด นางมะซะโกะคลอดบุตรคนแรกในค.ศ. 1178 เป็นบุตรสาวชื่อว่า โอ-ฮิเมะ (大姫)
ประวัติ > สถาปนาบะกุฟุ

ในค.ศ. 1190 โยะริโตะโมะเดินทางไปยังเมืองเคียวโตะเป็นครั้งแรกหลังจากถูกเนรเทศออกมาเมื่อสามสิบปีก่อน เพื่อจัดตั้งการปกครองขึ้นในเขตโระกุฮะระ (六波羅) อันเป็นเขตดั้งเดิมของตระกูลไทระ โยะริโตะโมะรับเฉพาะตำแหน่งทางทหารเท่านั้นและได้ปฏิเสธตำแหน่งขุนนางพลเรือนทุกตำแหน่ง โยะริโตะโมะต้องการตำแหน่ง เซไทโชกุน (征夷大将軍) อันเป็นตำแหน่งสูงสุดทางฝ่ายทหาร แต่ทว่าอดีตจักรพรรดิโกะ-ชิระกะวะทรงปฏิเสธที่จะแต่งตั้ง จนกระทั่งในค.ศ. 1192 อดีตจักรพรรดิโกะ-ชิระกะวะสวรรคต และด้วยความช่วยเหลือของผู้สำเร็จราชการคุโจ คะเนะซะเนะ (九条兼実) ซึ่งเป็นผู้สนับสนุนที่สำคัญของโยะริโตะโมะที่เคียวโตะ ทำให้โยะริโตะโมะได้รับการแต่งตั้งเป็นเซไทโชกุนในที่สุด เมื่อได้รับการแต่งตั้งเป็นเซไทโชกุนแล้ว โยะริโตะโมะได้ยกระดับคุมง-โจขึ้นเป็น มันโดะโกะโระ (政所) โดยมีโอเอะ โนะ ฮิโระโมะโตะเป็นผู้นำเช่นเดิม ในปีเดียวกันนางมะซะโกะได้ให้กำเนิดบุตรชายคนที่สองคือ มินะโมะโตะ โนะ ซะเนะโตะโมะ (源実朝)
อย่างไรก็ตามภายหลังการถึงแก่อสัญกรรมของเขา ตระกูลโฮโจซึ่งนำโดย โฮโจ โทะกิมะซะ พ่อตาของเขา ก็ได้เข้ามามีอำนาจสูดสุดในบะกุฟุ ในตำแหน่งชิกเก็ง และบุตรของเขาซึ่งได้เป็นโชกุนต่อ มินะโมะโตะ โนะ โยะริอิเอะ ก็เป็นโชกุนที่แทบจะไร้อำนาจ
ครอบครัว

บิดา: มินะโมะโตะ โนะ โยะชิโตะโมะ (ค.ศ. 1123 - 1160)
มารดา: ยุระ-โงเซ็ง (? - ค.ศ. 1159) บุตรสาวของฟุจิวะระ ซุเอะโนะริ
พี่น้อง
มินะโมะโตะ โนะ โยะชิฮิระ (ค.ศ. 1141 - 1160)
มินะโมะโตะ โนะ โทะโมะนะงะ (ค.ศ. 1143 - 1160)
มินะโมะโตะ โนะ โยะชิกะโดะ (源義門) มารดาเดียวกัน เสียชีวิตแต่อายุน้อย
โบมง-ฮิเมะ (ค.ศ. 1145 หรือ ค.ศ. 1150 - 1190) มารดาเดียวกัน สมรสกับอิชิโจ โยะชิยะสุ (一条能保)
มินะโมะโตะ โนะ มะเระโยะชิ (源希義) ค.ศ. 1152 - 1180 หรือ 1182 มารดาเดียวกัน
มินะโมะโตะ โนะ โนะริโยะริ (ค.ศ. 1150 - 1193)
ภิกษุอะโน เซ็งโจ (阿野全成) ค.ศ. 1153 - 1203
ภิกษุกิเอ็ง (義円) ค.ศ. 1155 - 1181
มินะโมะโตะ โนะ โยะชิสึเนะ ค.ศ. 1159 - 1189
ภรรยา: ยะเอะ-ฮิเมะ บุตรสาวของอิโต ซุเกะชิกะ
บุตรชายคนแรก: ชิซึรุมะรุ
มิไดโดะโกะโระ: โฮโจ มะซะโกะ ค.ศ. 1157 - 1225 บุตรสาวของโฮโจ โทะกิมะซะ
บุตรสาวคนแรก: โอ-ฮิเมะ (ค.ศ. 1178 - 1197) สมรสกับ มินะโมะโตะ โนะ โยะชิตะกะ (源義高) ซึ่งเป็นบุตรชายของมินะโมะโตะ โนะ โยะชินะกะ
บุตรชายคนที่สอง: มินะโมะโตะ โนะ โยะริอิเอะ (ค.ศ. 1182 - 1204) โชกุนคนที่ 2 แห่งรัฐบาลโชกุนคะมะกุระ
บุตรสาวคนที่สอง: โอะสึ-ฮิเมะ (乙姫) หรือ ซันมัน (三幡) ค.ศ. 1186 - 1199
บุตรชายคนที่สี่: มินะโมะโตะ โนะ ซะเนะโตะโมะ (ค.ศ. 1192 - 1219) โชกุนคนที่ 3 แห่งรัฐบาลโชกุนคะมะกุระ
ภรรยาน้อย: คะเมะ โนะ มะเอะ (亀の前)
ภรรยาน้อย: ไดชิน โนะ ซึโบะเนะ (大進局)
บุตรชายคนที่สาม: ภิกษุโจเงียว (貞暁) ค.ศ. 1183 - 1231
ภรรยาน้อย: โทะเนะ โนะ ซึโบะเนะ (利根局)
ข้อมูลเพิ่มเติม

Ōmachi โดย Kamakura Citizen's Net เข้าถึงเมื่อวันที่ 30 กันยายน 2008
ประวัติศาสตร์อัตสึตะ เก็บถาวร 2013-06-29 ที่ เวย์แบ็กแมชชีน, (รวมถึง "เซงัง-จิ" วัดที่เป็นสถานที่กำเนินของมินาโมโตะ โนะ โยริโตโมะ)
| ก่อนหน้า |  | มินาโมโตะ โนะ โยริโตโมะ |  | ถัดไป |
| --- | --- | --- | --- | --- |
| สถาปนาตำแหน่ง |  |   โชกุนแห่งคามากูระบากูฟุ  (ค.ศ. 1192–1199) |  | มินาโมโตะ โนะ โยริอิเอะ |
สุสานของโชกุนโยะริโตะโมะ ในคะมะกุระ
ยุทธการที่เชียร์โนบีล

| ด ค กสงครามรัสเซีย-ยูเครน |
| --- | --- |
 ยูโรไมดาน การปฏิวัติ  การกำเริบสนับสนุนรัสเซีย การปะทะที่ออแดซา  เหตุระเบิดในคาร์กิว  วิกฤตปี 2021–2022  ไครเมีย เส้นเวลา รัฐสภาไครเมีย  ฐานทัพเรือใต้  ซิมเฟโรปอล 2014  ช่องแคบเคียร์ช 2018  ดอนบัส เส้นเวลา สลอเวียนสก์ (การสังหารสมาชิกนิกายเพนเทคอสต์)  กรามาตอสก์  มารีอูปอล ครั้งที่ 1  ท่าอากาศยานดอแนตสก์ ครั้งที่ 1  ฐานกำลังชายแดนลูฮันสก์  การปะทะที่เซกเตอร์ดี  เหตุยิง Il-76  การโจมตีจรวดเข้าแซแลนอปิลเลีย  ดอแนตสก์  เกรตเรด 2014  เขตชัคตาสก์  มาเลเซียแอร์ไลน์ เที่ยวบินที่ 17  อีลอวัยสก์  นอวอสวิตลิวกา  นอวออาซอฟสก์  มารีอูปอล 2014  ท่าอากาศยานดอแนตสก์ ครั้งที่ 2  การโจมตีรถบัสในวอลนอวาคา  แดบัลต์แซแว  การโจมตีมารีอูปอลด้วยจรวด  ชือรอกือแน  มารินกา  สวิตลอดาสก์  เอาดียิวกา  การรุกรานปี 2022 เส้นเวลา แคร์ซอน แคร์ซอน  แมลีตอปอล  ซูมือ  คาร์กิว  แชร์นีฮิว  กอนอตอป  เคียฟ อันตอนอว์  เชียร์โนบีล  อีวันกิว  วาซึลกิว  เคียฟ  เกาะงู  สตารอบิลสก์  มือกอลายิว  มิลเลโรโว  มารีอูปอล ครั้งที่ 2 
ยุทธการเชียร์โนบีล หรือ ยุทธการเชอร์โนบิล เป็นการปะทะทางทหารในเขตหวงห้ามเชียร์โนบีล ระหว่างกองทัพรัสเซียกับกองทัพยูเครน เริ่มต้นขึ้นในวันที่ 24 กุมภาพันธ์ 2022 วันแรกของการรุกรานยูเครน กองกำลังรัสเซียเข้ารุกรานผ่านทางเบลารุส และสามารถยึดพื้นที่โรงไฟฟ้านิวเคลียร์เชียร์โนบีลได้ภายในวันนั้น ภายในวันที่ 7 มีนาคม ผู้คนราว 300 คน คนงาน 100 คน และทหารยูเครน 200 คน ติดอยู่ในโรงไฟฟ้า นับตั้งแต่รัสเซียเข้ายึดพื้นที่ดังกล่าว ในวันที่ 31 มีนาคม มีรายงานว่ากองกำลังรัสเซียส่วนใหญ่ที่เข้ายึดครองเชียร์โนบีลได้ถอนกำลังออกโดยเป็นส่วนหนึ่งของการรวมกลุ่มของกองกำลังรัสเซียในพื้นที่
เหตุการณ์

ในข่วงบ่ายของวันที่ 24 กุมภาพันธ์ 2022 วันแรกของการรุกรานยูเครนโดยรัสเซีย รัฐบาลยูเครนประกาศว่ากองทัพรัสเซียได้ทำการโจมตีในเขตหวงห้ามเชียร์โนบีล ภายในวันเดียวกันนั้น รัฐบาลยูเครนได้ประกาศว่ารัสเซียเข้ายึดครองพื้นที่เชียร์โนบีลและปรือปิยัจแล้ว ภายหลังการเข้ายึดสำเร็จ เจ้าหน้าที่รัฐของสหรัฐได้ระบุว่ามี "รายงานที่น่าเชื่อถือว่าทหารรัสเซียจับพนักงานที่ทำงานในเชียร์โนบีลเป็นตัวประกัน"
มีรายงานว่าการปะทะเกิดการโจมตีถูกจุดที่เก็บสารกัมมันตภาพรังสี นอกจากนี้ยังพบค่ากัมมันตรังสีสูงขึ้นในพื้นที่ อย่างไรก็ตาม องค์การพลังงานปรมาณูนานาชาติระบุว่า "ไม่มีผู้บาดเจ็บหรือเสียชีวิต และไม่มีความเสียหายแก่พื้นที่ก่อสร้าง[ในเชียร์โนบีล]"
ริเอะ มาชิโกะ

| ริเอะ มาชิโกะ   Rie Mashiko   秋山 莉奈 |
| --- | --- |
เกิด:  (1979-07-28) 28 กรกฎาคม ค.ศ. 1979 (45 ปี)
อาชีพ: นักแสดง, นักเดินแบบ
ปีที่แสดง: 2005-ปัจจุบัน
ริเอะ มาชิโกะ (ญี่ปุ่น: 秋山 莉奈; โรมาจิ: Mashiko Rie) เกิดเมื่อวันที่ 28 กรกฎาคม ค.ศ. 1979 เป็นนักแสดง ,นักเดินแบบหญิง ชาวญี่ปุ่น
ข้อมูลส่วนตัว

ชื่อจริง : ริเอะ มาชิโกะ  (ญี่ปุ่น: 秋山 莉奈; โรมาจิ: Mashiko Rie)
วันเกิด : 26 กุมภาพันธ์ พ.ศ. 2522 (45 ปี)
สัดส่วน : B88 / W59 / H89
ส่วนสูง : 166 ซม.
กรุ๊ปเลือด : A
สังกัดค่าย : A-Team
ผลงาน

ละคร
Engine (Fuji TV, 2005)
Kuroi Taiyo (TV Asahi, 2006)
Shimokita GLORY DAYS (TV Tokyo, 2006)
Salaryman Kintaro 3 (TBS, 2002)
ภาพยนตร์
Aihyoka: Chi-Manako (2007)
Kamen Rider THE NEXT (2007)
Umi no Yume, Tokai no Kyo (2004)
แหล่งข้อมูลอื่น

Rie Mashiko[ลิงก์เสีย]
ลูกบาศก์เซนติเมตร

| ลูกบาศก์เซนติเมตร |
| --- | --- |
ก้อนน้ำตาลขนาด 1 ลูกบาศก์เซนติเมตร
ข้อมูลทั่วไป
ระบบการวัด: เอสไอ
เป็นหน่วยของ: ปริมาตร
สัญลักษณ์: cm3 หรือ cc 
การแปลงหน่วย      
1 cm3 ใน ...: ... มีค่าเท่ากับ ...
 
   หน่วยฐานเอสไอ:    10−6 m3
ลูกบาศก์เซนติเมตร (cubic centimetre) เป็นหน่วยวัดปริมาตร เท่ากับหนึ่งในล้านของ ลูกบาศก์เมตร ตัวย่ออย่างเป็นทางการคือ cm3 และนอกจากนี้ก็มักเรียกย่อเป็น "ซีซี" (cc) แต่นี่ไม่ใช่ชื่อเรียกทั่วไปที่ระบบหน่วยวัดระหว่างประเทศ (SI) ยอมรับให้ใช้ได้
คำนิยาม

หน่วยนี้มีที่มาจากหน่วยวัดความยาว "เซนติเมตร" ซึ่งมาจากหน่วยฐานเอสไอ "เมตร" มาเติมคำอุปสรรคเอสไอ "เซนติ" ส่วนคำว่า "ลูกบาศก์" (cubic) นั้นเพื่อบอกว่าเป็นค่ายกกำลัง 3 ซึ่งหน่วยความยาวยกกำลัง 3 จะแสดงถึงปริมาตร ดังนั้นหน่วยลูกบาศก์เซนติเมตรจึงมีค่าเท่ากับ (1/100)3 = 1/1000000 ลูกบาศก์เมตร
โดยทั่วไปมักอธิบายให้เข้าใจง่ายว่าเป็นปริมาตรของลูกบาศก์ที่มีด้านยาว 1 เซนติเมตร
ความสัมพันธ์กับมิลลิลิตร

ตั้งแต่ปี 1964 เป็นต้นมา ในที่ประชุมใหญ่ว่าด้วยการชั่งตวงวัดครั้งที่ 12 ได้มีการกำหนดให้ปริมาตร 1 มิลลิลิตรมีค่าเท่ากับ 1 ลูกบาศก์เซนติเมตร ทุกวันนี้จึงถือว่ามิลลิลิตรกับลูกบาศก์เซนติเมตรเป็นสิ่งเดียวกัน
อย่างไรก็ตาม ตั้งแต่ 1901 ถึง 1964 คำนิยามของ "1 ลิตร" คือปริมาตรของน้ำบริสุทธิ์หนัก 1 กิโลกรัมที่มีความหนาแน่นสูงสุดที่ 1 atm โดยจากผลการวัด ความหนาแน่นสูงสุดที่อุณหภูมิ 3.98 °C ที่ 1 atm คือ 0.999972 และเมื่อคำนวณแล้วจะได้ว่า 1 มิลลิลิตร = 1.000028 ลูกบาศก์เซนติเมตร
แม้ว่าสมัชชาชั่งตวงวัดระหว่างประเทศ แนะนำในปี 1964 ว่าไม่ให้ใช้ชื่อลิตรเพื่อแสดงผลลัพธ์ของการวัดปริมาตรด้วยความเที่ยงตรงสูง แต่ปัจจุบันในสาขาวิทยาศาสตร์ ก็ยังมีการใช้หน่วยมิลลิลิตรกันอยู่ทั่วไป
ในสหรัฐอเมริกา ลูกบาศก์เซนติเมตรยังคงใช้ในสองสาขาเป็นหลัก คือ แพทยศาสตร์ และ รถยนต์ ส่วนในอังกฤษมีการใช้มิลลิลิตรมากกว่าลูกบาศก์เซนติเมตรในทางการแพทย์ แต่ไม่ใช่ในด้านยานยนต์ ลูกบาศก์เซนติเมตรยังคงใช้ในประเทศอื่น ๆ ที่ใช้ภาษาอังกฤษ
วงศ์กง

| วงศ์กง Hanguanaceae |
| --- | --- |

ต้นกง (Hanguana malayana)

การจำแนกชั้นทางวิทยาศาสตร์
อาณาจักร:: พืช (Plantae)
หมวด:: พืชดอก (Magnoliophyta)
ชั้น:: พืชใบเลี้ยงเดี่ยว (Monocotyledoneae)
ชั้นย่อย:: Commelinidae
อันดับ:: Commelinales
วงศ์:: Hanguanaceae Airy Shaw
สกุล:: Hanguana Blume
สปีชีส์::  H.  bogneri  H. major  H. malayana  H. sp. Kress 99-6325  H. sp. Pedersen 1004  H. sp. Pedersen 1091


เขตกระจายพันธุ์ของพืชวงศ์กง (สีแดง)
วงศ์กง (ชื่อวิทยาศาสตร์: Hanguanaceae) เป็นวงศ์พืชใบเลี้ยงเดี่ยวจัดอยู่ในอันดับ Commelinales ร่วมกับวงศ์ Commelinaceae และวงศ์อื่นอีก 3 วงศ์ที่ไม่พบในประเทศไทย พืชในวงศ์กงเป็นไม้ล้มลุก ดอกแยกเพศอยู่ต่างต้น ช่อดอกเป็นแบบช่อแยกแขนง ดอกไร้ก้าน มีกลีบรวม 6 กลีบเรียง 2 วง เกสรเพศผู้ 6 อัน ติดที่โคนกลีบดอก มีเกสรเพศผู้ที่เป็นหมัน 3 อันในดอกเพศเมีย ส่วนเกสรเพศเมียจะไม่มีก้าน ยอดเกสรมี 3 พู ผลของพืชในวงศ์กงจะมีเนื้อและมีเมล็ด 1-3 เมล็ด
วงศ์กงประกอบด้วยสกุลเพียงสกุลเดียว คือ สกุลกง (Hanguana) มี 6 ชนิด (สปีชีส์) ทั่วโลก โดยเขตกระจายพันธุ์อยู่ในศรีลังกา เอเชียตะวันออกเฉียงใต้ ไปจนถึงตอนเหนือของประเทศออสเตรเลีย ในประเทศไทยพบเพียงชนิดเดียวคือ กง (Hanguana malayana (Jack.) Merr.)
การจัดหมวดหมู่

การจัดหมวดหมู่ของพืชในวงศ์กง ประกอบด้วยสกุล 1 สกุลและ 6 สปีชีส์
Hanguanaceae (วงศ์กง)
รายชื่อทางหลวงหมายเลข 0

เส้นทาง 0 หรือทางหลวงหมายเลข 0, อาจหมายถึงเส้นทางในประเทศต่อไปนี้:
ประเทศเบลเยียม

อาร์0 มอร์เตอร์เวย์ (เบลเยียม)
ประเทศแคนาดา

ถนนหลวงหมายเลข 0 (ประเทศแคนาดา)
สาธารณรัฐเช็ก

ดี0 มอร์เตอร์เวย์ (สาธารณรัฐเช็ก) ผ่านทางปราก
ประเทศฮังการี

เอ็ม0 มอร์เตอร์เวย์ (ประเทศฮังการี) ผ่านทางบูดาเปสต์
ลาลับ

| --- | --- |
ลาลับซึ่งประกอบด้วยผักและซัมบัล
ชื่ออื่น: Lalap
แหล่งกำเนิด: อินโดนีเซีย
ภูมิภาค: ชวาตะวันตก
ผู้สร้างสรรค์: อาหารซุนดา
อุณหภูมิเสิร์ฟ: เย็นหรืออุณหภูมิห้อง
ส่วนผสมหลัก: ผักดิบหลายชนิดกินกับซัมบัล เตอราซี
 ตำราอาหาร: ลาลับ   สื่อ: ลาลับ
ลาลับ (Lalab,lalap) เป็นอาหารซุนดา ที่ประกอบด้วยผักดิบหลายชนิดกินกับน้ำพริกกะปิแบบพื้นบ้านหรือซัมบัลเตอราซี มีจุดกำเนิดที่ชวาตะวันตก ประเทศอินโดนีเซีย แต่ดั้งเดิม อาหารชนิดนี้ปรุงจากผักที่รับประทานได้ในท้องถิ่นของซุนดา ในปัจจุบันลาลับจะประกอบด้วย กะหล่ำปลี แตงกวา ผักกาดหอม, ถั่วแขก ถั่วฝักยาว มะเขือเทศ มะเขือ, แมงลัก, ผักโขม, ผักบุ้ง, ใบมันสำปะหลัง ใบมะละกอ ฟักแม้วและมะเขือพวง ในบางครั้งจะใส่ สะตอ และลูกเนียง ผักส่วนใหญ่ที่รับประทานในลาลับจะเตรียมด้วยการล้างในน้ำสะอาดแล้วรับประทานดิบ แต่บางชนิดก็นำไปต้ม นึ่งหรือผัดก่อน เช่น สะตอ อาจจะรับประทานดิบหรือผัด ส่วนฟักแม้ว ผักบุ้ง และใบมันสำปะหลัง มักจะต้มก่อน รับประทานกับซัมบัลเตอราซี ซึ่งมีรสเผ็ด
ในปัจจุบัน ลาลับเป็น อาหารอินโดนีเซียที่ได้รับความนิยมทั่วประเทศ โดยรับประทานถัดจากอาหารจานหลัก เช่น ไก่ย่างหรือไก่ทอด ปลาดุกทอด ปลากระดี่ทอด หรือปลาย่าง  อาหารจานนี้ใกล้เคียงกับอูลัมในมาเลเซีย
สารอาหาร

ลาลับเป็นอาหารที่มีวิตามิน ธาตุอาหารและเส้นใยสูง ผักที่รับประทานในลาลับมักมีสารต้านอนุมูลอิสระสูง มีฤทธิ์ต้านมะเร็ง ผักบางชนิดเป็นพืชสมุนไพร
ยูอินตาเทอเรียม

| ยูอินตาเทอเรียม ช่วงเวลาที่มีชีวิตอยู่: ตอนกลางของสมัยอีโอซีน 45–37Ma  PreꞒ Ꞓ O S D C P T J K Pg N      |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: †Dinocerata
วงศ์:: †Uintatheriidae
สกุล:: †Uintatherium Leidy, 1872

Species
 †U. anceps (Marsh, 1871)  †U. insperatus Tong & Wang 1981
ยูอินตาเทอเรียม (อังกฤษ: Uintatherium มีความหมายว่าอสูรแห่งเทือกเขายูอินทา) เป็นสกุลของสัตว์เลี้ยงลูกด้วยน้ำนมกินพืชที่สูญพันธุ์ไปแล้วจัดอยู่ในวงศ์UintatheriidaeในอันดับDinocerata ตัวใหญ่เท่าแรด กินพืชเป็นอาหาร อาศัยอยู่ในอีโอซีน ต้นถึงกลาง  (56-38 ล้านปีก่อน) ฟอสซิลของUintatherium ancepsค้นพบที่แม่น้ำยูอินทา รัฐยูทาห์ สหรัฐอเมริกา สายพันธุ์Uintatherium insperatusค้นพบที่ มณฑลเหอหนาน ประเทศจีน
ทำให้มันได้ชื่อว่ายูอินตาเทอเรียม ยาวประมาณ 3.5 เมตร และสูงประมาณ 3 เมตร รูปร่างของมันเหมือนแรด แต่ที่จริงแล้วมันเป็นญาติห่างๆของม้า
ลูนา

ลูนา ในภาษาละตินหมายถึง ดวงจันทร์ของโลก และอาจหมายถึง
ลูนา (ชื่อ) ชื่อต้นของบุคคล
ลูนา (เทพปกรณัม) เทพปกรณัมสัญลักษณ์ของดวงจันทร์
ลูนา (วงดนตรี) วงดนตรีจากประเทศเกาหลีใต้
ลูนา (คริปโทเคอร์เรนซี) คริปโทเอร์เรนซีจากโครงการเทอร์รา
ตัวละครในบันเทิงคดี

ลูนา หรือ ชิโอริ ตัวละครจากการ์ตูนเรื่อง คุณครูจอมเวท เนกิมะ!
ลูน่า หรือ รุกะ ตัวละครจากการ์ตูนเรื่อง ยูกิโอ 5D's
ลูน่า (เซเลอร์มูน) ตัวละครจากการ์ตูนเรื่อง เซเลอร์มูน
ลูน่า ลาวด์ ตัวละครจากการ์ตูนเรื่อง เดอะลาวด์เฮาส์
เจ้าหญิงลูนา ตัวละครจากการ์ตูนเรื่อง มายลิตเติ้ลโพนี่ มิตรภาพอันแสนวิเศษ
ชิโรงาเนะ ลูน่า ตัวละครจากวิดีโอเกมเรื่อง ริวเซย์โนะร็อคแมน (วิดีโอเกม)
รูบี โซโฮ

| Ruby Soho |
| --- | --- |

ชื่อเกิด: Dori Elizabeth Prange
เกิด:  (1991-01-09) 9 มกราคม ค.ศ. 1991 (33 ปี) Edwardsburg, Michigan, U.S.
คู่สมรส: Angelo Parker (สมรส 2024)
ประวัติมวยปล้ำอาชีพ
ชื่อบนสังเวียน: Heidi Lovelace Ruby Riot Ruby Riott Ruby Soho
ส่วนสูง: 5 ฟุต 4 นิ้ว (163 เซนติเมตร)
น้ำหนัก: 122 ปอนด์ (55 กิโลกรัม)
มาจาก: Lafayette, Indiana
ฝึกหัดโดย: Billy Roc Ohio Valley Wrestling WWE Performance Center
เปิดตัว: 2010
แชมป์ Alpha-1
ดอรี แพร็ง (Dori Prange) เกิด 9 มกราคม ค.ศ. 1991(1991-01-09) เป็นนักมวยปล้ำอาชีพและผู้จัดการชาวอเมริกันที่รู้จักในWWEภายใต้ชื่อ รูบี ไรอ็อตต์ (Ruby Riott)
เธอเคยใช้นาม ไฮดี เลิฟเลซ (Heidi Lovelace) ปล้ำในสมาคมอิสระ Chikara, Shimmer Women Athletes, Shine Wrestling, Ohio Valley Wrestling (OVW) และWorld Wonder Ring Stardom
แชมป์และรางวัล

Absolute Intense Wrestling
AIW Women's Championship (1 time)
All American Wrestling
AAW Heritage Championship (1 time)
Alpha-1 Wrestling
A1 Alpha Male Championship (1 time)
Channel Islands World Wrestling
World Heavyweight Championship (1 time)
Chikara
Young Lions Cup XI (1 time)
Ohio Valley Wrestling
OVW Women's Championship (1 time)
Pro Wrestling Illustrated
Ranked No. 20 of the top 50 female wrestlers in the PWI Female 50 in 2016
Revolution Championship Wrestling
RCW Heavyweight Championship (1 time)
Shimmer Women Athletes
Shimmer Tag Team Championship (1 time) – with Evie
แหล่งข้อมูลอื่น

Ruby Riott ที่ WWE.com
Ruby Soho ที่เอกซ์ (ทวิตเตอร์)
Dori Elizabeth Prange ที่อินเทอร์เน็ตมูวีเดตาเบส
ลำน้ำโพง

| ลำน้ำโพง |
| --- | --- |

ระบบอุทกวิทยา
แอ่งสมุทร: มหาสมุทรแปซิฟิก
ระบบแม่น้ำ: ระบบแม่น้ำโขง
ลุ่มน้ำประธาน: ลุ่มน้ำมูล
ชื่อแหล่งน้ำ: ลำน้ำโพง
ข้อมูลทั่วไป
ความยาว: 106 กม.
ต้นน้ำ: ภูด่านฮัง
ที่ตั้งของต้นน้ำ: บ้านโพง ตำบลห้องแซง อำเภอเลิงนกทา จังหวัดยโสธร
ท้ายน้ำ: ลำเซบาย
ที่ตั้งของท้ายน้ำ: บ้านกุดสำโรง ตำบลศรีฐาน อำเภอป่าติ้ว จังหวัดยโสธร
ลำน้ำโพง เป็นลำน้ำสาขาของลำเซบาย ซึ่งอยู่ในลุ่มแม่น้ำมูลในภาคตะวันออกเฉียงเหนือของประเทศไทย ความยาว  100 กิโลเมตร พื้นที่ลุ่มน้ำประมาณ 765.69 ตร.กม. หรือคิดเป็น 478,554 ไร่ ครอบคลุมพื้นที่จังหวัดยโสธร และบางส่วนของจังหวัดร้อยเอ็ด
เส้นทางแม่น้ำ

ลำน้ำโพง มีต้นกำเนิดจากภูด่านฮัง บ้านโพง ตำบลห้องแซง อำเภอเลิงนกทา จังหวัดยโสธร ไหลผ่านอำเภอไทยเจริญ อำเภอกุดชุม อำเภอเมืองยโสธร อำเภอป่าติ้ว และไหลไปรวมกับลำเซบายที่บ้านกุดสำโรง ตำบลศรีฐาน อำเภอป่าติ้ว จังหวัดยโสธร มีความยาวประมาณ 106 กิโลเมตร ซึ่งใช้ประโยชน์เพื่อการเกษตรกรรมเป็นส่วนใหญ่
แหล่งกักเก็บน้ำที่สำคัญในลุ่มน้ำ

อ่างเก็บน้ำห้วยโพงตอนบน
ตั้งอยู่ที่บ้านศรีแก้ว ตำบลศรีแก้ว อำเภอเลิงนกทา  จังหวัดยโสธร เป็นโครงการอันเนื่องมาจากพระราชดำริ  ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระราชทานพระราชดำริ เมื่อปี พ.ศ. 2530 เพื่อช่วยเหลือราษฎรและพัฒนาภาคตะวันออกเฉียงเหนืออย่างต่อเนื่อง จึงเกิดโครงการน้ำพระทัยจากในหลวง หรือ โครงการอีสานเขียว กรมชลประทานจึงกำหนดโครงการอ่างเก็บน้ำห้วยโพงตอนบน ไว้ในแผนเร่งรัดก่อสร้างโครงการชลประทานขนาดกลางอีสานเขียว
ต่อมาในปี พ.ศ. 2553 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทอดพระเนตร โครงการสาธิตการเกษตรแบบผสมผสาน มูลนิธิชัยพัฒนา บ้านกุดแห่ ตำบลกุดแห่ อำเภอเลิงนกทา จังหวัดยโสธร จึงมีพระราชดำริให้จัดหาน้ำเพิ่มเติมให้กับโรงเรียนตำรวจตระเวนชายแดนบ้านศรีสวัสดิ์ เพื่อใช้ทำการเกษตรและใช้ในกิจกรรมของโรงเรียน และให้จัดหาน้ำให้ราษฎรบ้านศรีสวัสดิ์ จึงดำเนินการตรวจสอบพื้นที่เพื่อก่อสร้างอ่างเก็บน้ำห้วยโพงตอนบน และในปี พ.ศ. 2557-2559 มีการก่อสร้างทำนบดินพร้อมอาคารประกอบ สามารถเก็บกักน้ำได้ 12.4 ล้านลูกบาศก์เมตร ปัจจุบันอยู่ระหว่างการก่อสร้างระบบส่งน้ำ เมื่อการดำเนินการแล้วเสร็จจะสามารถส่งน้ำสนับสนุนพื้นที่เพาะปลูกได้ 5,900 ไร่ และพื้นที่เพาะปลูกพืชไร่ในฤดูแล้ง ประมาณ 700 ไร่
ลำน้ำสาขา

ห้วยหินฮาว
ห้วยโพงโพด
ห้วยสองคอน
ห้วยกระโดก
ห้วยแดง
ห้วยกอย
ห้วยบ่อแก
กุดกะเหลิบ
ห้วยโสกน้ำขาว
ห้วยแก้ง
ห้วยไผ่
ห้วยฝา
ห้วยกอย